sukhrobnurali/uzbek-legal-corpus huggingface dataset:
“KEYS” KORPORATSIYASI ISHTIROKIDAGI QOʻSHMA KORXONALARNI QOʻLLAB-QUVVATLASH YUZASIDAN QOʻSHIMCHA CHORA-TADBIRLAR TOʻGʻRISIDA
(resolution, 2021-02-22)

“Keys” korporatsiyasi ishtirokidagi qoʻshma korxonalar tomonidan qishloq xoʻjaligiga yetkazib berilayotgan texnika va koʻrsatilayotgan servis va lizing xizmatlari qiymatini pasaytirish maqsadida Vazirlar Mahkamasi qaror qiladi: 1. Belgilansinki, “Keys” korporatsiyasi tomonidan qoʻshma korxonalarning ustav fondiga ulush sifatida olib kelinayotgan asbob-uskunalar, moddiy-texnika resurslari, butlovchi buyumlar, transport vositalari Oʻzbekiston Respublikasi hududida amal qiluvchi soliqlar va bojlarning barcha turlaridan ozod qilinadi. 2. “OʻzKeysmash”, “OʻzKeysTraktor”, “OʻzKeysservis” va “OʻzKeysagrolizing” qoʻshma korxonalari besh yil muddatga: texnika ishlab chiqarish hamda lizing va servis xizmatlari koʻrsatish uchun import qilinayotgan asbob-uskunalar, butlovchi buyumlar, ehtiyot qismlar va boshqa moddiy-texnika resurslariga Oʻzbekiston Respublikasi hududida amal qiluvchi barcha boj toʻlovlari (qoʻshilgan qiymat soligʻi, aksizlar va bojlar)dan; Oʻzbekiston Respublikasi hududida ishlab chiqarilayotgan texnikaga hamda koʻrsatilayotgan lizing va servis xizmatlariga qoʻshilgan qiymat soligʻidan ozod qilinsin. 4. Oʻzbekiston Respublikasi Tashqi iqtisodiy aloqalar vazirligi Vazirlar Mahkamasi tomonidan tasdiqlanadigan biznes-rejalar asosida “OʻzKeysmash”, OʻzKeysTraktor”, “OʻzKeysservis” va “OʻzKeysagrolizing” qoʻshma korxonalari tomonidan qishloq xoʻjaligi texnikasi ishlab chiqarish, servis va lizing xizmatlari koʻrsatish uchun asbob-uskunalar, ehtiyot qismlar va materiallarni import qilishga doir kontraktlarni roʻyxatdan oʻtkazsin. 6. Hisob-kitoblar mexanizmini takomillashtirish va budjetga toʻlovlar intizomini mustahkamlash boʻyicha Hukumat komissiyasi “OʻzKeysmash”, “OʻzKeysservis”, OʻzKeysagrolizing” va “OʻzKeysTraktor” qoʻshma korxonalarini yetkazib berilgan texnika, ehtiyot qismlar va koʻrsatilgan servis va lizing xizmatlariga haq toʻlash uchun 23202-maxsus schyot boʻyicha avans toʻlovlari hisobiga maxsus transhlarga kiritishni nazarda tutsin. 7. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ.T. Sultonov zimmasiga yuklansin.
SAVDO VA UMUMIY OVQATLANISh KORXONALARIGA SOLIQ SOLISh TIZIMINI TAKOMILLAShTIRISh TOʻGʻRISIDA
(decree, 2007-02-06)

Soliqni tartibga solishni takomillashtirish hisobiga muomala xarajatlarini kamaytirishda savdo korxonalarining manfaatdorligini oshirish uchun qulay shart-sharoitlarni yaratish soliq solish tizimini soddalashtirish va bir xil qilish, soliqlar toʻliq yigʻilishini taʼminlash maqsadida: 1. 1999-yilning 1-yanvaridan boshlab savdo va umumiy ovqatlanish korxonalari umumdavlat hamda mahalliy soliqlar va yigʻimlarning quyidagi turlarini toʻlashdan ozod qilinsin: ekologiya soligʻi; suv resurslaridan foydalanganlik uchun soliq; yer osti boyliklaridan fondalanganlik uchun soliq; er soligʻi; ijtimoiy infratuzilmani rivojlantirish soligʻi; boshqa mahalliy soliqlar va yigʻimlar. 2. Belgilab qoʻyilsinki, savdo va umumiy ovqatlanish korxonalari ushbu Farmonning 1-bandida koʻrsatilgan jami umumdavlat hamda mahalliy soliqlar va yigʻimlar oʻrniga quyidagi soliqlarni toʻlaydilar: yalpi daromad soligʻi; mulk soligʻi. 4. Savdo va umumiy ovqatlanish korxonalari uchun: mulk soligʻi; bojxona toʻlovlari, davlat boji, litsenziya yigʻimlari, budjetdan tashqari jamgʻarmalarga ajratmalar toʻlashning amaldagi tartibi saqlab qolinsin. 5 Oʻzbekiston Respublikasi Adliya vazirligi, Moliya vazirligi, Davlat soliq qoʻmitasi tegishli vazirliklar va idoralar bilan birgalikda ikki hafta muddatda amaldagi qonunchilikka ushbu Farmondan kelib chiqadigan oʻzgartish va qoʻshimchalar boʻyicha takliflarni Oʻzbekiston Respublikasi Vazirlar Mahkamasiga kiritsinlar. 6. Mazkur Farmonning bajarilishini nazorat qilish Oʻzbekiston Respublikasi Bosh vazirining oʻrinbosari B. Hamidov zimmasiga yuklansin.
OʻZBEKISTON RESPUBLIKASI KONSTITUTSIYASI QABUL QILINGANLIGINING OLTI YILLIGI MUNOSABATI BILAN AMNISTIYA TOʻGʻRISIDA
(constitution, 1998-12-01)

Oʻzbekiston Respublikasi Konstitutsiyasi qabul qilinganligining olti yilligi munosabati bilan, shuningdek insonparvarlik tamoyiliga amal qilib, Oʻzbekiston Respublikasi Konstitutsiyasining 93-moddasi 20-bandiga asosan, qaror qilaman: 1. Ozodlikdan mahrum qilish, shuningdek ozodlikdan mahrum etish bilan bogʻliq boʻlmagan jazolardan quyidagi mahkumlar ozod qilinsin: a) ikkinchi jahon urushi qatnashchilari va ularga tenglashtirilgan, shuningdek Chernobil AESidagi halokat oqibatlarini bartaraf qilishda ishtirok etgan shaxslar; b) 60 yoshdan oshgan ayollar; v) voyaga yetmagan yoshida jinoyat sodir etgan shaxslar; g) birinchi va ikkinchi guruh nogironlari. 2. Uch yilgacha muddatga ozodlikdan mahrum etilgan, shuningdek ozodlikdan mahrum etish bilan bogʻliq boʻlmagan jazolarga hukm qilingan shaxslar jazodan ozod qilinsin. 3. Besh yilgacha muddatga ozodlikdan mahrum etilgan va tayinlangan jazo muddatining kamida toʻrtdan bir qismini oʻtagan shaxslar jazodan ozod qilinsin. 4. Ehtiyotsizlik oqibatida sodir etgan jinoyati uchun besh yildan ortiq muddatga ozodlikdan mahrum etilgan va tayinlangan jazo muddatining kamida yarmini oʻtagan shaxslar jazodan ozod qilinsin. 5. Ijtimoiy xavfi katta boʻlmagan, qonunda ozodlikdan mahrum qilish bilan bogʻliq jazolar tayinlash nazarda tutilmagan jinoyatlar yuzasidan olib borilayotgan tergov ishlari va sudda koʻrilmagan shu toifadagi ishlar harakatdan tugatilsin. 6. Mazkur Farmonga asosan jazodan ozod qilinmaydigan shaxslar jazo muddatining oʻtalmagan qismi quyidagicha qisqartirilsin: a) qasddan sodir etgan jinoyati uchun besh yilgacha muddatga ozodlikdan mahrum qilingan, shuningdek ehtiyotsizlik oqibatida jinoyat sodir etganlar uchun — yarmiga; b) qasddan sodir etgan jinoyati uchun besh yildan ortiq muddatga ozodlikdan mahrum qilinganlar uchun — toʻrtdan bir qismiga. 7. Oʻzbekiston Respublikasi Jinoyat kodeksining 150 — 163, 247, 248-moddalarida, 270-moddasining 2 va 3-qismlarida, 271, 272, 273-moddalarida koʻrsatilgan jinoyatlarni sodir etganlarga, oʻta ogʻir jinoyatlar uchun (Oʻzbekiston Respublikasi Jinoyat kodeksining 167-moddasi 4-qismi “a” bandi bundan mustasno) hukm qilinganlarga, oʻta xavfli retsidivist deb topilganlarga, shuningdek uyushgan guruh yoxud jinoiy uyushma tarkibida jinoyat sodir etganlarga nisbatan Farmonning 1 — 3, 5, 6-moddalari qoʻllanilmasin. Jazo oʻtash tartibini muntazam ravishda buzgan mahkumlarga, shuningdek ilgari amnistiya yoki afv etish qoʻllanilganidan soʻng jinoyat sodir etgan shaxslarga nisbatan ushbu Farmon tadbiq etilmasin. 8. Farmon matbuotda eʼlon qilingan kundan kuchga kiradi va toʻrt oy mobaynida ijro etiladi.
XOʻJALIK YuRITUVChI SUBYEKTLARNI TEKShIRIShNI TAShKIL QILIShNI TARTIBGA SOLISh ChORA-TADBIRLARI TOʻGʻRISIDA
(resolution, 2022-07-22)

“Xoʻjalik yurituvchi subyektlarni tekshirishni tashkil qilishni tartibga solish toʻgʻrisida” 1998-yil 19-noyabrdagi PF-2114-son Farmonni bajarish yuzasidan Vazirlar Mahkamasi qaror qiladi: 2. Xoʻjalik yurituvchi subyektlar faoliyati ustidan davlat nazoratini amalga oshirishga vakil qilingan vazirliklar va idoralar bir oy muddatda: mansabdor shaxslarni moliya-xoʻjalik faoliyatini tekshirishlarni, shu jumladan nazorat tekshirishlari va taftishlarni oʻtkazishga qoʻyish huquqi boʻyicha attestatsiyadan oʻtkazsinlar; moliya-xoʻjalik faoliyatini tekshirish va taftish qilishga qoʻyilgan mansabdor shaxslar malakasini har yili oshirish rejalarini ishlab chiqsinlar va joriy etsinlar; tekshirishlarni oʻtkazishga doir idoraviy yoʻriqnomalarni ushbu qaror qoidalarini hisobga olgan holda qayta koʻrib chiqishni taʼminlasinlar. 3. Auditor tashkilotlarga va xoʻjalik yurituvchi subyektlarga moliya-xoʻjalik faoliyati auditini oʻtkazish yuzasidan shartnomalar tuzishda auditor xulosasining toʻgʻriligi va uning respublika qonunchiligiga muvofiqligi uchun auditorning javobgarligi shartlarini majburiy tartibda nazarda tutish tavsiya qilinsin. Belgilansinki, auditorlik tekshirishlar natijalari boʻyicha xulosalarda korxona moliyaviy ahvolining haqiqiy holatini ataylab buzib koʻrsatganlik uchun auditor firmalar auditorlik faoliyati bilan shugʻullanish huquqidan, yetkazilgan zararni xoʻjalik yurituvchi subyektga undirib bergan holda, belgilangan tartibda mahrum etiladi. 4. Oʻzbekiston Respublikasi Adliya vazirligi, Davlat soliq qoʻmitasi hamda boshqa manfaatdor vazirliklar va idoralar bilan birgalikda bir oy muddatda qonunchilikka ushbu qarordan kelib chiqadigan oʻzgartirish va qoʻshimchalar toʻgʻrisida takliflar kiritsin. 5. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ. T. Sultonov zimmasiga yuklansin.
MAʼMURIY-BOShQARUV APPARATI XODIMLARI SONINI QISQARTIRISh ChORA-TADBIRLARI TOʻGʻRISIDA
(resolution, 2021-02-22)

Boshqaruv organlari tuzilmasini takomillashtirish, uni bozor iqtisodiyoti tamoyillari va talablariga muvofiqlashtirish, ularni saqlash sarf-xarajatlarini yanada qisqartirish va kamaytirish maqsadida Vazirlar Mahkamasi qaror qiladi: 1. Maʼmuriy-boshqaruv apparati tuzilmasini takomillashtirish va uning xodimlari sonini qisqartirish boʻyicha Respublika komissiyasining: vazirliklar, davlat qoʻmitalari, idoralar, uyushmalar, konsernlar, korporatsiyalar, kompaniyalar va ular tasarrufidagi tashkilotlar, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari boshqaruv apparati xodimlari sonini 1 — 3-ilovalarga* muvofiq; vazirlar, davlat qoʻmitalari raislari va idoralar rahbarlari oʻrinbosarlari sonini 5-ilovaga* muvofiq qisqartirish toʻgʻrisidagi taklifi qabul qilinsin. 2. Vazirliklar, idoralar, uyushmalar, konsernlar, korporatsiyalar, kompaniyalar va boshqa xoʻjalik birlashmalari, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari: boshqaruv apparati xodimlari sonini qisqartirish boʻyicha belgilangan topshiriqlarning bajarilishini taʼminlasinlar va 1999-yil 1-yanvargacha shtatlar jadvalini maʼmuriy-boshqaruv xodimlarining tasdiqlangan cheklangan soniga muvofiqlashtirsinlar; Oʻzbekiston Respublikasi Mehnat vazirligi bilan birgalikda boshqaruv organlari apparatidan boʻshab qoladigan xodimlarni ish bilan taʼminlash va ijtimoiy himoya qilish masalalarini qonunchilikda belgilangan tartibda hal etsinlar. 3. Oʻzbekiston Respublikasi Moliya vazirligi 1999-yil uchun Davlat budjetini shakllantirishda budjet tashkilotlari boʻyicha maʼmuriy-boshqaruv apparatini saqlash sarf-xarajatlarini vazirliklar, davlat qoʻmitalari, idoralar va ularning budjet mablagʻlari hisobidan mablagʻ bilan taʼminlanadigan tasarrufidagi tashkilotlar boshqaruv apparati xodimlarining belgilangan cheklangan soniga qatʼiy muvofiq holda mablagʻ bilan taʼminlasin. 4. Oʻzbekiston Respublikasi Vazirlar Mahkamasi Komplekslari, Moliya vazirligi boshqaruv apparati xodimlari sonini qisqartirish boʻyicha belgilangan topshiriqlarning Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, vazirliklar, davlat qoʻmitalari, idoralar, uyushmalar, konsernlar, korporatsiyalar, kompaniyalar va boshqa xoʻjalik birlashmalari tomonidan bajarilishini 1999-yil I choragi yakunlariga koʻra tekshirsinlar hamda Vazirlar Mahkamasiga tegishli takliflar kiritsinlar. 5. Mazkur qarorning bajarilishini nazorat qilish Bosh vazir oʻrinbosari B. S. Hamidov zimmasiga yuklansin.
ISH HAQI, PENSIYALAR, STIPENDIYALAR VA IJTIMOIY NAFAQALARNING MIQDORLARINI INDEKSATSIYALASH TOʻGʻRISIDA
(decree, 2025-11-26)

7. 1998-yil 9-iyundagi PF-2009-son Farmon, 8-bandidan tashqari, oʻz kuchini yoʻqotgan deb hisoblansin.
TEMIR YOʻL STANSIYALARIDA BOJXONA NAZORATINI VA NAZORAT POSTLARINI TARTIBGA SOLISH CHORA-TADBIRLARI TOʻGʻRISIDA
(resolution, 2015-07-06)

Temir yoʻl transportida Oʻzbekiston Respublikasi bojxona chegaralaridan oʻtuvchi yoʻlovchilarning qoʻl yukini, bagajini, valyutasini va valyuta boyliklarini bojxona nazoratidan oʻtkazishni tartibga solish, shuningdek Oʻzbekiston Respublikasi bojxona chegaralaridan oʻtish punktlarida ularni bojxona rasmiylashtiruvi uchun zarur shart-sharoitlar yaratish maqsadida Vazirlar Mahkamasi qaror qiladi: 1. Quyidagilar: Oʻzbekiston Respublikasi bojxona chegarasini kesib oʻtish chogʻida yoʻlovchilarning qoʻl yukini, bagajini, valyutasini va valyuta boyliklarini bojxona nazoratidan oʻtkazish maqsadida yoʻlovchi tashuvchi temir yoʻl transporti vositalarini toʻxtatish uchun moʻljallangan chegara temir yoʻl stansiyalari roʻyxati 1-ilovaga muvofiq; hududida “Oʻzbekiston temir yoʻllari” kompaniyasi bojxona organlariga xizmat xonalari beradigan temir yoʻl stansiyalari roʻyxati 2-ilovaga muvofiq tasdiqlansin. 2. “Oʻzbekiston temir yoʻllari” kompaniyasi 1999-yilda Buxoro viloyatidagi Xoʻjadavlat stansiyasida, kelgusida aloqa vositalari bilan taʼminlangan mahalliy tarmoqlar tashkil qilinishini hisobga olgan holda, inshootlar va muhandislik kommunikatsiyalariga ega boʻlgan bojxona posti qursin. Oʻzbekiston Respublikasi Davlat bojxona qoʻmitasi qurilish tugallangandan keyin postni zarur inventar, asbob-uskunalar va aloqa vositalari bilan jihozlasin. 3. Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi mazkur punktlarni Davlat bojxona qoʻmitasi buyurtmanomasiga binoan aloqa xizmatlari va vositalari bilan belgilangan tartibda taʼminlasin hamda kelgusida ularning uzluksiz ishlashini taʼminlasin. 4. Oʻzbekiston Respublikasi Davlat bojxona qoʻmitasi Moliya vazirligi, Markaziy bank va “Oʻzbekiston temir yoʻllari” davlat-aksiyadorlik kompaniyasi bilan birgalikda Temir yoʻl transporti yoʻlovchilarining qoʻl yukini, bagajini, valyutasini va valyuta boyliklarini bojxona nazoratidan oʻtkazish va rasmiylashtirish tartibini ishlab chiqsin hamda ikki oy muddatda tasdiqlasin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari L. A. Axmetov zimmasiga yuklansin.
OʻZBEKISTON RESPUBLIKASI BOJXONA ChEGARASINI KUChAYTIRIShGA DOIR ChORA - TADBIRLAR TOʻGʻRISIDA
(resolution, 2023-12-29)

Oʻzbekiston Respublikasining iqtisodiy xavfsizligini himoya qilish yuzasidan bojxona organlari ishining samaradorligini oshirish, vatanimiz tashkilotlari va firmalarining tashqi iqtisodiy faoliyati shart-sharoitlarini yaxshilash, alkogolli mahsulotlar ishlab chiqarish va ularning aylanishi ustidan davlat monopoliyasini taʼminlash, respublika hududiga tovarlarni kontrabanda yoʻli bilan keltirishning oldini olish uchun bojxona chegarasida nazoratni kuchaytirish va budjetga boj toʻlovlari tushumlarini koʻpaytirish maqsadida Vazirlar Mahkamasi qaror qiladi: 1. 1999-yildan boshlab Oʻzbekiston Respublikasi Davlat bojxona qoʻmitasining shtatdagi xodimlari soni ilovaga muvofiq 366 kishiga koʻpaytirilsin. 2. Oʻzbekiston Respublikasi Moliya vazirligi qoʻshimcha xodimlar xarajatlariga zarur mablagʻlar ajratishni belgilangan tartibda nazarda tutsin. 3. Qoraqalpogʻiston Respublikasi Vazirlar Kengashi, viloyatlar hokimliklari yangidan tashkil etiladigan bojxona postlarini tartibga keltirish, ularni binolar va aloqa vositalari bilan taʼminlashda Oʻzbekiston Respublikasi Davlat bojxona qoʻmitasiga koʻmaklashsinlar. 4. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ. T. Sultonov zimmasiga yuklansin. ‎ Hammasi‎ shu jumladan ‎‎‎ katta va oʻrta boshliqlar tarkibi‎ kichik boshliqlar tarkibi Hammasi 366‎ 291‎ 75‎
XORIJIY SARMOYALAR IShTIROKIDAGI KORXONALARDA BOLALAR POYABZALI IShLAB ChIQARIShNI RAGʻBATLANTIRIShGA OID QOʻShIMChA ChORA-TADBIRLAR TOʻGʻRISIDA
(decree, 2021-04-30)

Yuqori sifatli bolalar poyabzali ishlab chiqarish koʻpaytirilishi va turlari kengayishini ragʻbatlantirish uchun qulay shart-sharoitlar yaratish maqsadida: 1. Bolalar poyabzali ishlab chiqarishga ixtisoslashayotgan xorijiy sarmoyalar ishtirokidagi korxonalar oʻz ishlab chiqarishda foydalanish uchun respublikaga olib kelayotgan xomashyo, materiallar va yarim tayyor mahsulotlarning qoʻshilgan qiymatiga soliq toʻlashdan ozod qilinsin. 2. Ushbu Farmonning amalga oshirilishini nazorat qilish Oʻzbekiston Respublikasi Bosh vazirining oʻrinbosari B. Hamidov zimmasiga yuklansin.
SKANDINAVIYA MAMLAKATLARI BILAN HAMKORLIKNI FAOLLAShTIRISh TOʻGʻRISIDA
(resolution, 2021-02-22)

Skandinaviya mamlakatlari bilan siyosiy, savdo-iqtisodiy, ilmiy-texnikaviy va madaniy hamkorlikni faollashtirish maqsadida Vazirlar Mahkamasi qaror qiladi: 1. Skandinaviya mamlakatlari bilan hamkorlikni faollashtirishga doir tadbirlar rejasiga ilovaga* muvofiq rozilik berilsin. Oʻzbekiston Respublikasi Tashqi ishlar vazirligi va Tashqi iqtisodiy aloqalar vazirligi manfaatdor vazirliklar va idoralar bilan birgalikda tadbirlarning rejada belgilangan muddatlarda oʻz vaqtida bajarilishini taʼminlasinlar. 2. Oʻzbekiston Respublikasi Tashqi ishlar vazirligi va Tashqi iqtisodiy aloqalar vazirligi ikki tomonlama aloqalarni oʻrnatish va rivojlantirish, shartnomaviy-huquqiy baza yaratish, shuningdek oliy darajadagi tashriflarni tashkil etish maqsadida 1999-yilning birinchi yarmida Oʻzbekiston Respublikasi ekspert guruhini Skandinaviya mamlakatlariga yuborsinlar. 3. Mazkur qarorning bajarilishini nazorat qilish Oʻzbekiston Respublikasi Bosh vaziri Oʻ. T. Sultonov zimmasiga yuklansin.
OʻZBEKISTON RESPUBLIKASI BILAN QOZOGʻISTON RESPUBLIKASI OʻRTASIDA IKKI TOMONLAMA HAMKORLIK BOʻYIChA HUKUMATLARARO QOʻShMA KOMISSIYANING OʻZBEKISTONGA OID QISMINI TUZISh TOʻGʻRISIDA
(resolution, 1999-12-11)

Oʻzbekiston Respublikasi Prezidenti va Qozogʻiston Respublikasi Prezidenti tomonidan 1997-yil 2-iyunda imzolangan Oʻzbekiston Respublikasi bilan Qozogʻiston Respublikasi oʻrtasida ikki tomonlama hamkorlik boʻyicha hukumatlararo qoʻshma komissiya tuzish toʻgʻrisidagi Protokolga muvofiq hamda anʼanaviy doʻstona aloqalarni yanada rivojlantirish va chuqurlashtirish va ikki davlat oʻrtasidagi xalqaro shartnomalar va bitimlarni amalga oshirish maqsadida Vazirlar Mahkamasi qaror qiladi: 1. Oʻzbekiston Respublikasi bilan Qozogʻiston Respublikasi oʻrtasida ikki tomonlama hamkorlik boʻyicha hukumatlararo qoʻshma komissiyaning Oʻzbekistonga oid qismi ilovaga* muvofiq tuzilsin. 2. Belgilansinki, Oʻzbekiston Respublikasi bilan Qozogʻiston Respublikasi oʻrtasida ikki tomonlama hamkorlik boʻyicha hukumatlararo qoʻshma komissiyaning Oʻzbekistonga oid qismi aʼzolari boshqa ishga oʻtganlari taqdirda ularning lavozimlariga yangidan tayinlangan shaxslar uning tarkibiga kiradi. 3. Oʻzbekiston Respublikasi Vazirlar Mahkamasining “Koʻp tomonlama hamkorlikni kengaytirish masalalari boʻyicha Oʻzbekiston —Qozogʻiston qoʻshma komissiyasining Oʻzbekistonga oid qismini tuzish toʻgʻrisida” 1997-yil 18-fevraldagi 83-son qarori oʻz kuchini yoʻqotgan deb hisoblansin.
VAZIRLAR MAHKAMASINING “OʻZBEKISTON FARMATSEVTIKA SANOATI (“OʻZFARMSANOAT”) DAVLAT- AKSIONERLIK KONSERNINI TASHKIL ETISH VA UNING FAOLIYATI MASALALARI TOʻGʻRISIDA” 1993-YIL 17-IYUNDAGI 290-SON QARORIGA OʻZGARTIRISHLAR KIRITISH HAQIDA
(resolution, 2025-12-16)

Importning oʻrnini bosuvchi va eksportga moʻljallangan tibbiy mahsulotlar ishlab chiqarishini tashkil etish maqsadida Vazirlar Mahkamasi qaror qiladi: 1. Toshkent “Izotop” korxonasi “Maxsusqotishma” respublika tashkiloti tarkibidan “Oʻzfarmsanoat” davlat konserni tarkibiga berilsin. 3. Vazirlar Mahkamasining “Oʻzbekiston farmatsevtika sanoati (“Oʻzfarmsanoat”) davlat-aksionerlik konsernini tashkil etish va uning faoliyati masalalari toʻgʻrisida” 1993-yil 17-iyundagi 290-son qaroriga 1-ilovaning I boʻlimiga “Toshkent “Izotop” korxonasi” qoʻshimchasi kiritilsin.
DAVLAT MULKINI XUSUSIYLASHTIRISHDA XORIJIY SARMOYALARNI JALB QILISHNI RAGʻBATLANTIRISH CHORA-TADBIRLARI TOʻGʻRISIDA
(resolution, 2025-04-23)

Davlat mulkini xususiylashtirishda xorijiy investitsiyalarni jalb etishning samarali mexanizmini yaratish, qimmatli qogʻozlar bozorida chet el investorlarining huquq va manfaatlari himoya qilinishini taʼminlash maqsadida Vazirlar Mahkamasi qaror qiladi: 3. Davlat komissiyasi: Davlat mulkini sotishda tender savdolari oʻtkazish Davlat komissiyasi toʻgʻrisidagi nizomni ikki hafta muddatda Vazirlar Mahkamasiga tasdiqlash uchun kiritsin; xorijiy baholash kompaniyalarini 1 va 3-ilovalarga* muvofiq korxonalar qiymatini baholashga ikki oy muddatda jalb qilsin; Oʻzbekiston Respublikasi Davlat mulki qoʻmitasi bilan birgalikda bir oy muddatda 1 — 3-ilovalarda qayd etilgan obyektlar prospektini, ularning xorijiy investorlar uchun qiziqish tugʻdiradigan ishlab chiqarish — iqtisodiy va moliyaviy tavsifnomalari, shuningdek ushbu obyektlar toʻgʻrisidagi asosiy maʼlumotlarni koʻrsatgan holda, nashr qilsin. 4. Belgilansinki: xususiylashtiriladigan korxona tomonidan xorijiy investorning investitsiya majburiyatlari hisobiga olingan pul mablagʻlari va texnologiya asbob-uskunalari daromad (foyda) soligʻiga va qoʻshilgan qiymat soligʻiga tortish obyekti boʻlib hisoblanmaydi. 6. Oʻzbekiston Respublikasi Moliya vazirligi, Markaziy banki, Davlat mulki qoʻmitasi va Tashqi iqtisodiy faoliyat milliy bankining Oʻzbekiston Respublikasining suveren reytingini olish boʻyicha 6-ilovaga* muvofiq tadbirlarni amalga oshirish toʻgʻrisidagi taklifiga rozilik berilsin. 8. Oʻzbekiston Respublikasi Davlat mulki qoʻmitasi “Toshkent” Respublika fond birjasi bilan birgalikda qimmatli qogʻozlarni xorijiy investorlarga erkin almashtiriladigan valyutaga sotish uchun, Oʻzbekiston Respublikasi Moliya vazirligi va Markaziy banki bilan birgalikda tegishli meʼyoriy hujjatlarni ishlab chiqqan va tasdiqlagan holda, 1999-yil 1-yanvargacha maxsus savdo maydonchasi tashkil etsin. 10. Hukumat qarorlariga 8-ilovaga muvofiq oʻzgartirishlar va qoʻshimchalar kiritilsin. 11. Oʻzbekiston Respublikasi Davlat mulki qoʻmitasi, Moliya vazirligi va Markaziy banki ushbu qarordan kelib chiqadigan idoraviy meʼyoriy hujjatlarni bir oy muddatda ishlab chiqsinlar va belgilangan tartibda qabul qilsinlar. 12. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari V.A. Chjen zimmasiga yuklansin. 2. Vazirlar Mahkamasining “1998-yilda Oʻzbekiston Respublikasining asosiy makroiqtisodiy koʻrsatkichlari prognozi va Davlat budjeti toʻgʻrisida” 1997-yil 5-dekabrdagi 540-son qaroriga 15-ilova quyidagi mazmundagi izoh bilan toʻldirilsin: “Oʻzbekiston Respublikasi bilan daromadlarga ikki tomonlama soliq solishning oldini olish haqidagi bitimlarga ega boʻlmagan davlatlar rezidentlari boʻlgan yuridik va jismoniy shaxslarning dividendlari bundan mustasno”.
UY-JOYLARNI OLISh-SOTISh, ALMAShTIRISh VA HADYa QILISh ShARTNOMALARINI NOTARIAL TASDIQLAGANDA DAVLAT BOJINI UNDIRISh TARTIBI TOʻGʻRISIDA
(other, 2008-03-30)

Joylardan notarial idoralari tomonidan ayrim notarial harakatlar uchun davlat bojini undirilishi boʻyicha kelib tushayotgan soʻrovlar munosabati bilan Adliya vazirligi va Davlat soliq qoʻmitasi davlat bojini toʻlash tartibi toʻgʻrisida quyidagilarni tushuntiradilar: Jismoniy shaxslarga tegishli boʻlgan uy-joylarni hadya qilish shartnomalari notarial idoralarda tasdiqlanganda davlat boji BTI idoralari tomonidan aniqlangan inventarizatsiya qiymatidan, olish-sotish, almashtirish shartnomalarini notarial tasdiqlaganda esa tomonlar kelishgan narxdan, ammo BTI idoralari tomonidan aniqlangan inventarizatsiya qiymatidan kam boʻlmagan narxlardan kelib chiqqan holda undiriladi. Davlat bojining stavkalari miqdorlari Oʻzbekiston Respublikasi Vazirlar Mahkamasining 1994-yil 3-noyabrdagi 533-sonli “Davlat boji stavkalari haqida”gi va 1994-yil 4-apreldagi 180-sonli qaroriga asosan qoʻllaniladi.